- ü Участниците следва да удостоверят липсата на обстоятелствата по чл. 47, ал. 1 и 5 от ЗОП с нарочна декларация по образец - Приложение № 6.

При сключване на договора, участникът, определен за Изпълнител, следва да представи документи издадени от компетентен орган за удостоверяване липсата на обстоятелствата по чл. 47, ал. 1 и декларация за липсата на обстоятелствата по чл. 47, ал. 5 от ЗОП.

- 3. ТЕХНИЧЕСКИ И КВАЛИФИКАЦИОННИ ИЗИСКВАНИЯ КЪМ УЧАСТНИЦИТЕ

3.1. Участникът трябва да е изпълнил през последните 3 години, считано от датата на подаване на офертата най- малко 2 /две/ доставки с предмет сходен или еднакъв с предмета на настоящата поръчка.

#### Под “сходен или еднакъв с предмета на настоящата обществена поръчка” се разбира: изпълнение на дейности по доставка на нови, неупотребявани автомобили.

- ü За удостоверяване на това обстоятелство, участникът представя Декларация-списък на доставките сходни или еднакви с предмета на поръчката, изпълнени през последните 3(три) години, считано до датата на подаване на офертата, с посочване на стойностите, датите и получателите, заедно с доказателство за извършената доставка, по Образец-Приложение № 7;

Под „доказателство за извършената доставка” се разбира: позоваване на публичен регистър, в който има информация за извършената доставка; удостоверение от получател на доставката; удостоверение от компетентен орган за извършената доставка. 3.2. Участникът в процедурата следва да разполага с добре развита сервизна мрежа на територията на страната - минимум 15 пункта - оторизирани фирмени сервизи на територията на страната, най - малко един от които следва да се намира на територията на град София. За изпълнение на изискването, той може да използва ресурсите на трети лица, като докаже, че те ще са на разположение за целия срок на гаранционна поддръжка.

- ü За удостоверяване на това обстоятелство, участникът представя Декларация - списък на оторизирани фирмени сервизи на територията на страната, с които разполага за изпълнение на обществената поръчка, по Образец - Приложение № 8.

3.3. Участникът в процедурата следва да изпълни изисквания за качество, задължителни, минимални и специфични изисквания съгласно действащи норми, стандарти и добри практики, както следва: 3.3.1. Производителят да има внедрена система за управление на качеството на ISO 9001:2008, еквивалент или други доказателства за еквивалентни мерки за осигуряване на качеството с обхват производство на моторни превозни средства; 3.3.2. Участникът да има внедрена система за управление на качеството на ISO 9001:2008, еквивалент или други доказателства за еквивалентни мерки за осигуряване на качеството с обхват доставка и сервизно поддържане на моторни превозни средства; 3.3.3. Участникът да е официален вносител или представител на фирмата производител на съответната марка за България.

- ü За удостоверяване на тези обстоятелства, участникът следва да представи:
- - Сертификат ISO 9001:2008, еквивалент или други доказателства за еквивалентни мерки за осигуряване на качеството на името на производителя – заверен препис и превод на български, в срок на валидност не по - кратък от срока на валидност на офертата на участника;
- - Сертификат ISO 9001:2008, еквивалент или други доказателства за еквивалентни мерки за осигуряване на качеството на името на участника с обхват доставка и сервизно обслужване на моторни превозни средства – заверен препис и превод на български, в срок на валидност не по - кратък от срока на валидност на офертата на участника;
- - декларация че участникът е официален вносител или представител на фирмата производител на съответната марка за България.

3.4. Участникът трябва да онагледи визуално/да презентира автомобилите, които предлага да бъдат доставени за нуждите на ДАМТН.

- ü За удостоверяване на това обстоятелство, участникът следва да представи: образци, каталози, сертификати и фотографски снимки на автомобила, който се предлага да бъде доставен.

ВАЖНО!!! Участник, който не отговаря на някое от горните изисквания, ще бъде отстранен от участие в процедурата за възлагане на настоящата обществена поръчка.